kardosdrur/scandi-wiki huggingface dataset:
Hagoromo Bungu

Hagoromo Bungu () var et japansk selskab der producerede og solgte kridt og kontorartikler. Firmaet var bedst kendt for at have produceret Hagoromo Fulltouch Chalk, der var et mærke af tavlekridt. Hagoromo-varemærket og en stor del af firmaets oprindelige udstyr blev solgt til det sydkoreanske firma Sejongmall, der igangsatte produktion i Sydkorea i 2016.

Lukning og sidste tid 
I oktober 2014 annoncerede Takayasu Watanabe fra virksomheden, at de ville stoppe med at producere kridt i februar 2015, og stoppe med at sælge det i marts samme år. Takayasu Watanabe, der overtog fra sin forgænger Ryuzo Watanabe som direktør, nævnte at årsagen til at lukke var at "tavler ikke længere er normen i klasseværelset", og at "det nuværende antal af studerende også er nedadgående". I et interview i 2015 nævnte Watanabea at hans stadigt dårligere helbred var den primære årsag til at lukke.

Udmeldingen om at firmaet ville lukke forårsagede masseindkøb, hamstring og gensalg af deres tavlekridt.

I juni 2015 blev det rapporteret at produktionen var fortsat en måned længere, end det oprindeligt var planlagt, og at produktionen var stoppet den 31. marts 2015.

Referencer 

Virksomheder fra Japan
Etableret i 1947
Ophørt i 2015
Pont des Trous

Pont des Trous er en bro over floden Schelde i byen Tournai i Belgien. Broen består af tre buer, hvoraf den midterste var den største, og et tårn på hver side af floden. Broen er opført i første halvdel af 1300-tallet i gotisk stil.

Det er den ældste eksisterede bro af sin art i Europa, og broen blev fredet i 1991 fredet. Den 2. august 2019 begyndte en dekonstruktion af broen for at hæve den 2,4 m for at lette skibstrafikken

Referencer

Eksterne henvisninger 

Broer i Belgien
Fredede broer
Buebroer
Gotik
Etableret i 1329
Tårnborgvej

Tårnborgvej er en blind sidegade, der ligger på den nordlige side af Gammel Kongevej på Frederiksberg i København. Gaden er opkaldt efter Villa Tårnborg, der lå på hjørnet af Gammel Kongevej og H.C. Ørsteds Vej, som ligger parallelt med Tårnborgvej. Villaen blev tegnet af J.D. Herholdt i 1846-1847 for hans søster og svogeren A.C.B. Bibow. Bygningen blev revet ned i 1957.

Der ligger fortsat en håndfuld villaer langs med gaden, for eksempel nr. 12 fra 1867. De to villaer i nr. 4 fra 1893 og nr. 6-8 fra 1870 er begge tegnet af Vilhelm Friedrichsen. Nr. 6 huser nu Kaptajn Johnsens Skoles skolefritidsordning. Historikeren Caspar Paludan-Müller (1805-1882) boede i nr. 10 fra 1874 til 1882. Filologen Israel Levin (1810-1883), der havde været sekretær for Søren Kierkegaard, boede i nr. 7 i 1878–1879.

Bag et lavt hegn for enden af gaden ligger etageejendommen Frederiksberg Borgerforenings Stiftelse i nr. 14-16. Den blev opført i 1902 efter tegninger af Ludvig Andersen, der også har stået for Pilegaarden og Skt. Joseph Hospital. Frederiksberg Borgerforeningen blev stiftet i 1888.

Noter 

Gader på Frederiksberg
Egil Møller

Egil Agerholm Møller (født 1. november 1941 i København) er en dansk ejendomsmægler og politiker. Han var folketingsmedlem for Dansk Folkeparti 1998-2001, og byrådsmedlem i Stenløse Kommune og kommunalbestyrelsesmedlem i Egedal Kommune i sammenlagt 16 år mellem 1989 og 2009.

Uddannelse og erhvervskarriere 

Egil Møller tog realeksamen i 1958, uddannet som kommuneassistent i Lyngby og blev Statsautoriseret ejendomsmægler i  1969. Han havde en ejendomsmæglerforretning i Albertslund 1971-1980 og i Stenløse fra 1980. Han havde også en virksomhed som producerede, bearbejdede, importerede og eksporterde tørrede blomster.

Egil Møller har været næstformand for bestyrelsen i Københavns Engros Grønttorv.

Politisk karriere 

Egil Møller var kandidat for Fremskridtspartiet i Fredensborgkredsen ved Folketingsvalget 1994. Han blev ikke valgt, men indkaldt som midlertidig suppleant 3.-19. december 1996 hvor han tilsluttede sig Dansk Folkepartis gruppe. Han var nemlig forinden blevet ekskluderet af Fremskridtspartiet, og var med i Dansk Folkeparti fra partiets start. Han stillede op i Fredensborgkredsen for Dansk Folkeparti og blev valgt ved Folketingsvalget 1998.

Egil Møller var medlem af byrådet i Stenløse Kommune i perioderne 1989-1993 og 1997-2001. Dansk Folkeparti opnåede ikke valg i Stenløse Kommune ved Kommunalvalget 2001, men Egil Møller blev valgt til den nye Egedal Kommune i 2005 og genvalgt i 2009. Efter sammenlagt 16 år som byråds- og kommunalbestyrelsesmedlem ønskede han ikke at genopstille i 2013.

Egil Møller blev valgt til Dansk Folkepartis første hovedbestyrelse i 1996. Han er udpeget til medlem af Rigsretten for perioden 2014-2020 af Dansk Folkeparti.

Referencer

Eksterne henvisninger
 Gammelt portrætfoto 

Tidligere folketingsmedlemmer fra Dansk Folkeparti
Tidligere folketingskandidater fra Fremskridtspartiet
Folketingsmedlemmer i 1990'erne
Folketingsmedlemmer i 2000'erne
Kommunalbestyrelsesmedlemmer fra Fremskridtspartiet
Kommunalbestyrelsesmedlemmer fra Dansk Folkeparti
Nebojša Simić

Nebojša Simić (født 16. januar 1993 i Bar, Montenegro) er en montenegrinsk håndboldspiller som spiller for MT Melsungen og tidligere Montenegros herrehåndboldlandshold.

Referencer

Eksterne henvisninger 

 

Håndboldspillere fra Montenegro
Regnfang (Lars Muhl-album)

Regnfang er det femte studiealbum af den danske musiker Lars Muhl, udgivet i 1996 på CMC. Det indeholder Muhls musik til Susanne Holms moderne ballet Regnfang, der blev opført af Susanne Holms musik- og danseteater på Gellerupscenen i Aarhus. På albummet medvirker blandt andre Kontra Kvartetten og operasanger Jesper Brun-Jensen.

Spor

Medvirkende

Ensemblet 
 Lars Muhl – piano på "Mea Maxima Culpa", Casio-keyboards, arrangement
 Jim Daus – piano på "Reflection", sequencer programmering, partiturer, arrangement
 Thomas Menzer – trommer, percussion
 Ole Svejgaard – bas
 Tommy Hansen – piano på "Mea Maxima Culpa", guitar på "Metamorphose"
Kontra Kvartetten:
 Anton Kontra – violin
 Boris Samsing – violin
 Peter Fabricius – bratsch
 Morten Zeuthen – cello

Vokalister 
 Jesper Brun-Jensen – vokal på "Wonderful"
 Sonja Richter – vokal på "Mea Maxima Culpa"

Produktion 
 Lars Muhl – producer
 Tommy Hansen – teknik
 Henrik Lund – teknik
 Ole Svejgaard – produktions-supervisor
 Kirsten Klein – coverfoto

Referencer 

Album fra 1996
Lars Muhl-album
Regnfang

Regnfang kan henvise til:
 Rejnfan – plante i kurvblomstfamilien. Både regnfang og rejnfan er officielle danske navne
 Regnfang (ballet) – ballet af Susanne Holm 
 Regnfang (Lars Muhl-album) – album af Lars Muhl fra 1996 med hans musik til balletten
Jacob Taarnhøj

Jacob Gottlieb Taarnhøj (født 3. november 1983 i Odense) er en dansk Stand-up komiker og desuden fordragsholder. 

Taarnhøj debuterede i 2012, hvor han vandt comedy-konkurrencen De Nyeste Nye. Herefter har han været en af de drivende kræfter bag stand-up-scenen vest for Storebælt, hvor han bl.a. var formand for Stand-up Comedy, Aarhus.

I 2013 optrådte han som en af "De Nye Håb/Æslerne" ved Zulu Comedy Galla 2013.

I 2017 vandt han "Årets Talent"-pris ved Zulu Comedy Galla, 2017 og han sluttede på en 2. plads ved DM i stand-up-comedy lige efter Melvin Kakooza.

I 2018 udgav han sit første One-man show Comedy Special, som blev optaget på Comedy Zoo i København, hvor han gav to udsolgte shows.

I 2019 var Taarnhøj med i anden sæson af Stormester på TV 2, hvor han for alvor gik viralt med hittet "Toscana Dromedar" fra showets julespecial. Taarnhøj skal igen deltage i Stormester når TV2 samler de bedste og værste til en ny sæson af programmet.

Derudover har Taarnhøj også optrådt ved ved bl.a. Comedy Aid, Grin Til Gavn samt medvirket i diverse Podcast i samarbejde med bl.a. Brian Mørk, Anders Fjelsted og Torben Sangild.

I 2021-22 gennemførte Taarnhøj sin første store Danmarksturné med showet Krøllehjern'..

Referencer

Eksterne henvisninger 

Komikere fra Danmark
Standupkomikere fra Danmark
Personer fra Odense
European Voluntary Service

European Voluntary Service (EVS) (Europæisk Frivilligheds Service) er et Europa-Kommissionsprojekt, der gør det muligt for unge (17-30 år) at blive frivillig i et andet land i en fastsat periode, normalt mellem 2 og 12 måneder. Ordningen kan eksempelvis inkluderer miljø, kunst og kultur, aktiviteter med børn, unge mennesker eller ældre, kultur eller sport og fritidsaktiviteter. Hvert projekt har tre partnere; den frivillige, afsenderorganisationen og værtsorganisationen. Projektet skal foregå i et andet land en der, hvor den frivillige bor, og det er non-profit ubetalt arbejde, der er begrænset til maksimalt 12 måneder.

Et af landene, som er involveret i projektet, skal være en del af Den Europæiske Union eller udvidelse af samme.

I Danmark inkluderer nogle af de organisationer, som er involveret i projektet spillestedet Gimle, frilandsmuseet Middelaldercentret, Odsherred Teater, akvariet Kattegatcentret, Sankt Petri Kirke, Viby Kirke, Europæisk Ungdom i København, Ringkøbing-Skjern Museum, Gymnastikhøjskolen i Ollerup og en række ungdomsskoler.

Referencer

Eksterne henvisninger 
 
 What is EVS and rules and regulations of EVS
 Youthpass Official Page 
 Webguide for young people interested in EVS
 EVS opportunities for Spanish residents 

EU
Frode Beyer

Frode Beyer (18. juni 1894 – 2. oktober 1976) var en dansk teolog og biskop i Haderslev Stift i perioden 1956-1964.

Uddannelse og virke 
Han blev student fra Metropolitanskolen i 1913, cand.theol. i 1920, ordineret i 1921 og blev derefter kaldskapellan ved Frederiksberg Kirke.

Den 7. august 1924 blev han udnævnt til præst ved Rinkenæs Sogn, hvor han havde sit virke de følgende godt 31 år – de første år i Rinkenæs Gamle Kirke, der med årene var kommet til at henligge isoleret 4 kilometer fra den bymæssige bebyggelse, som efterhånden havde udviklet sig i Rinkenæs omkring hovedvejen fra Sønderborg til Kruså.

Den gamle kirkes isolerede beliggenhed havde ført til overvejelser om opførelse af en mere centralt beliggende kirke. I 1927 købte han mellem Rinkenæs Overby og Rinkenæs Nederby 4 tønder land, som han skænkede til opførelse af en ny kirke med tilhørende kirkegård. Den 3. april 1930 blev grundstenene til Rinkenæs Korskirke lagt – den første af biskop Valdemar Ammundsen fra Haderslev, den næste af pastor Beyer og den tredje af menighedsrådet. Korskirken blev indviet 4. september 1932.

I forbindelse med sin deltagelse i arbejdet i ”Sønderjysk Hjælpefond”, som kronprinsesse, senere dronning Ingrid fra 1936 var protektor for og deltager i med uddeling af tøj til mindre bemidlede såvel fra ”Folkehjem” i Åbenrå som ved lokale uddelinger, herunder i Rinkenæs, kom han og familien i kontakt med kronprinsparret, hvilket blev indledningen til en lang række, årligt tilbagevendende samvær med den kongelige familie både i præstegården i Rinkenæs og på Gråsten Slot.

Han blev udnævnt til provst i Aabenraa Provsti 11. oktober 1937 og i foråret 1956 til biskop i Haderslev Stift, hvor han virkede indtil sin pensionering 1. juli 1964.

Han var i 1929-1949 bestyrelsesmedlem i Præsteforeningen og blev Ridder og senere Kommandør af Dannebrogordenen.

Familie 
Han blev født 18. juni 1894 i Sankt Johannes sogn i København som søn af cand.pharm. Andreas Beyer (1858-1911) og Vilhelmine Johanne Elisabeth, født Thaning (1861-1909).

Han blev gift i Simeons sogn 16. maj 1922 med Karen Elisabet Bodelsen (1901-1990),  med hvem han fik tre sønner i 1923, 1925 og 1928 samt en datter i 1932.

Udgivelser 
 Valdemar Ammundsen . Liv og tanker, Gad, 1954
 Erindringsbogen Efterklang og eftertanke. Glimt fra grænselandet, Lohses Forlag, København 1967

Kilder

Eksterne henvisninger 
 Bisperækken i Haderslev Stift på haderslevstift.dk 
 Frode Beyer på gravsted.dk 
 Frode Beyer på jsja.dk
 Kraks Blå Bog 1957 på rosekamp.dk 
 Kraks Blå Bog 1974 på rosekamp.dk 

Biskopper over Haderslev Stift
Personer i Kraks Blå Bog (afdøde)
Kommandører af Dannebrog
Danskere i 1900-tallet
Studenter fra Metropolitanskolen
Provster fra Danmark
Præster fra Danmark
Kingdom Come (Lars Muhl-album)

Kingdom Come er et studiealbum af den danske musiker Lars Muhl indspillet i samarbejde med den danske popgruppe Moonjam, der blev udgivet i 1994 på Replay. Albummet er Muhls fjerde soloalbum.

Spor

Medvirkende

Musikere 
 Lars Muhl – vokal, keyboards, arrangement 
 Morten Kærså  – alle instrumenter, arrangement
 Jais Kringelbach – trommer, percussion
 Jens Haack – saxofon, trompet
 Jens Runge – guitar
 Rasmus Kærså – bas
 Klaus Nordsø – congatrommer 
 Mads Kærså – "tapes and patterns"
 Christina Groth – kor på "Beyond the Seasons", "From Misery to Mercy"
 Brian Patterson – monolog på "From Misery to Mercy"
 Anne-Kristina Blond – kor
 Pernille Rosendahl – kor
 Emil A. Kærså – "rain"

Produktion 
 Morten Kærså – producer, mix
 Lars Muhl – producer, mix, coverkoncept 
 Jais Kringelbach – co-producer, teknik, mix 
 Henrik Nilsson – mix
 Mads Nilsson – mastering
 Anne Maria Galmez – cover (maske)
 Jan Jul – foto
 Valle V. Petersen – cover layout, coverkoncept

Referencer 

Album fra 1994
Lars Muhl-album
Moonjam-album
Kingdom Come

Kingdom Come kan henvise til:

Musik 
 Kingdom Come (band) – amerikansk/tysk hardrock-band dannet i 1987
 Kingdom Come (Jay-Z-album) – album af Jay-Z fra 2006
 Kingdom Come (Lars Muhl-album) – album af Lars Muhl fra 1994 i samarbejde med Moonjam

Film 
 Kingdom Come (film fra 2001) – amerikansk komediefilm fra 2001 instrueret af Doug McHenry
Sabail FK

Sabail FK (Aserbadjansk: Səbail Futbol Klubu) er en aserbajdsjansk fodboldklub fra Sumgajit. Klubben blev stiftet i 2016 og spiller i den bedste aserbajdsjanske liga.

Historiske slutplaceringer

Nuværende trup 
Pr. 17. Maj 2022.

Noter

Eksterne links 
 Sabail FK hjemmeside
 Sabail FK på Soccerway

Fodboldklubber i Aserbajdsjan
Etableret i 2016
Sumgajit FK

Sumgajit FK (Aserbadjansk: Səbail Futbol Klubu) er en aserbajdsjansk fodboldklub fra Sumgajit. Klubben blev stiftet i 2010 og spiller i den bedste aserbajdsjanske liga.

Historiske slutplaceringer

Noter

Eksterne links 
 Sumgajit FK hjemmeside 
 Sumgajit FK på Soccerway

Fodboldklubber i Aserbajdsjan
Etableret i 2010
Slawendorf Passentin

Slawendorf Passentin er et arkæologisk frilandsmuseum i Penzlin i Landkreis Mecklenburgische Seenplatte i den tyske delstat Mecklenburg-Vorpommern. Det består af rekonstruerede bygninger fra 800- og 900-tallet, der er opført i naturlig størrelse baseret på arkæologiske fund. Det blev åbnet i 2000, efter initiativ af den lokale skulptør Dorothee Raetsch. Museet er engageret i forskning og uddannelse via levende historie, og fokuserer specielt på kulturel og landbrugshistorie. Museet tilbyder gæsterne at leve i husene som slavere for at oplever den tidlige middelalder, hvor de kan deltager i dagligdags opgaver som madlavning og håndværk som vævning, spinding, keramikfremstilling, træskærearbejde og støbning.

Museet har bl.a. medvirket i EU-projektet Ancient Times, hvor flere europæiske frilandsmuseer samarbejdede om udvikling og uddannelse. Museer var, udover Slawendorf, Salvestaden ved Kalmar i Sverige, Lofotr Vikingmuseum på Lofoten i Norge og Middelaldercentret ved Nykøbing Falster i Danmark.

Referencer

Eksterne henvisninger 

 
 Geschichte leben
 wild wurzeln - Verein für ganzheitliche Naturbildung e.V. 

Frilandsmuseer
Museer i Tyskland
Museer etableret i 2000
Zira FK

Zira FK (Aserbadjansk: Zirə Futbol Klubu) er en aserbajdsjansk fodboldklub fra Baku. Klubben blev stiftet i 2014 og spiller i den bedste aserbajdsjanske liga.

Historiske slutplaceringer

Nuværende trup 
Pr. 16. maj 2022.

Noter

Eksterne links 
 Zira FK hjemmeside 
 Zira FK på Soccerway

Fodboldklubber i Baku
Etableret i 2014
Dianna Cowern

Dianna Cowern (født 4. maj 1989 i Kauai, Hawaii, USA) er en amerikansk fysiker, youtuber og videnskabsformidler. Hun er mest kendt som vært på YouTube-kanalen Physics Girl, der er en del af PBS Digital Studios.

Kildehenvisninger

Eksterne henvisninger 
 Physics Girl 

Fysikere fra USA
YouTubere fra USA
Personer fra Hawaii
Uddannelse
Sabah FK

Sabah FK (Aserbadjansk: Səbah Futbol Klubu) er en aserbajdsjansk fodboldklub fra Baku. Klubben blev stiftet i 2017 og spiller i den bedste aserbajdsjanske liga.

Historiske slutplaceringer

Noter

Eksterne links 
 Sabah FK hjemmeside
 Sabah FK på Soccerway
 (Premjer Ligasi)

Fodboldklubber i Baku
Etableret i 2017
Kovik

Kovik er et lille fiskerleje i Gotlands kommun, Gotlands län i Sverige. Det ligger i Sanda sogn på Gotlands vestkyst mellem Västergarn og Klintehamn, omkring 30 km syd for Visby. Fra 2015 har den været defineret som en småort.

Kovik har fået sit navn fra vigen Koviken, som fiskerlejet ligger i. Det smalle rev, som beskytter vigen hedder Korumpu (Korumpan). Arkæologiske fund af en nærliggende gravplads viser, at stedet har været beboet siden vikingetiden. Der blev etableret en ny havn i 1932.

I Kovik findes Koviks fiskerimuseum og et kapel, der blev opført i 1965. Initiativtageren til disse var landmanden Edvin Olsson fra Norrgårda, fiskeren Helmer Larsson og kunstneren Erik Olsson.

Lige syd for Kovik ligger Björkhaga campingplads og ferieby.

Referencer 

Byer i Gotlands kommun
Torsburgen

Torsburgen, Tors borg eller þors borg er resterne af et voldsted i Kräklingbo på den svenske ø Gotland i Østersøen. Voldstedet dækker omkring 1,2 km², og blev etableret mellem år 0 og 300-tallet, og den var i brug op igennem vikingetiden og frem til 1100-tallet.  Den er anlagt på en bakketop, der er beskyttet af høje klipper.

Torsburgen nævnes i Gutasagaen, og pleateauet er i dag et naturreservat.

Referencer

Eksterne henvisninger 

Gotland
Voldsteder
Naturreservater i Sverige
Ruiner i Sverige
Middelalderligt teater

Middelalderligt teater omhandler teateroptræden i perioden mellem det Vestromerske riges fald i 400-tallet og til begyndelsen af renæssancen omkring 1500-tallet. Teater i middelalderen dækker alle typer drama, der blev produceret i Europa i disse omkring 1000 år, og inkluderer en række genrer inklusive liturgirisk drama, mysteriespil, moralspil, farcer og maskespil.

Fra Hrotsvitha af Gandersheim kloster i 1900-tallet var størstedelen af de middelalderlige teaterstykker meget religiøse og havde moralske temaer i både opsætning og traditioner. De mest berømte eksempler på middelalderlige skuespil er York mysteriespil, Chester mysteriespil, Wakefield mysteriespil og N-Townspillene, samt moralspillet Everyman. Et af de tidligste bevarede sekulær skuespil på engelsk er The Interlude of the Student and the Girl (fra omkring år 1300). På dansk er der bevaret to middelalderlige farcer; Den Utro Hustru og 'Paris' Dom.

Referencer

Litteratur 
 Bate, Keith, ed. 1976. Three Latin Comedies. Toronto: Centre for Medieval Studies.
 Brockett, Oscar G. and Franklin J. Hildy. 2003. History of the Theatre. Ninth edition, International edition. Boston: Allyn and Bacon. .
 Cohen, Robert. 2000. Theatre: Brief Edition. Mayfield: McGraw-Hill. .
 Hannant, Sara. 2011. Mummers, Maypoles and Milkmaids: A Journey Through the English Ritual Year. London: Merrell. .
 Klaus,Carl H., Miriam Gilbert, and Braford S. Field, Jr. 1991. "Stages of Drama." New York: St. Martin's.
 Knight, Alan E. 1983. "Aspects of Genre in Late Medieval French Drama." Manchester University Press.
 McAlister, Linda. 1996. "Hypatia's Daughters: 1500 Years of Women Philosophers." Hypatia Inc.
 Nelson, Alan H. 1972. "Some Configurations of Staging in Medieval English Drama" Medieval English Drama: Essays Critical and Contextual Chicago: University of Chicago Press. 116-147.
 Styan, J.L. 1996. The English Stage: A History of Drama and Performance. Cambridge: Cambridge University Press. .
 Symes, Carol. 2007. A Common Stage: Theatre and Public Life in Medieval Arras. Ithaca: Cornell University Press. .
 Walsh, Martin. 2002. "Drama." Medieval Folklore: A Guide to Myths, Legends, Tales, Beliefs, and Customs. Oxford: Oxford University Press. .
 Wise, Jennifer and Craig S. Walker, eds. 2003. The Broadview Anthology of Drama: Plays from the Western Theatre, Volume 1. Toronto: Braodview Press.

Eksterne henvisninger 

Teater
Teaterhistorie
Etelä-Suomen Sanomat

Etelä-Suomen Sanomat (Sydfinlands Nyheder, ofte omtalt som Etlari) er et finsk dagblad, der bliver udgivet i Lahti, Finland. Det er den ledende avis i dette storbyområde.

Historie og profil 
Etelä-Suomen Sanomat begyndte at udkomme i 1914. Avisen stammede fra de tidligere aviser Lahden Lehti (1900–1909) og Lahden Sanomat (1909–1914). Avisen har en liberal profil.

Heikki Hakala var chefredaktør fra 1996 og frem til 2014.

Oplag 
Oplaget af Etelä-Suomen Sanomat begyndte at vokse i 1940'erne. I 2004 havde den en læserskare på 145.000.

Chefredaktør 
 Oskar Marjanen 1914
 Kaarlo Kytömaa 1914–1915
 Jaakko Tervo 1915–1920
 Jalmari Niemi 1920–1927
 William Ilmoni 1927–1932
 Frans Keränen 1932–1962
 Tauno Lahtinen 1962–1983
 Olli Järvinen 1962–1973
 Eeva Rissanen 1972–1986
 Kauko Mäenpää 1984–1999
 Pentti Vuorio 1986–1995
 Heikki Hakala 1997–2014
 Perttu Kauppinen 2015–2018
 Markus Pirttijoki 2019–

Referencer

Eksterne henvisninger 
 

Aviser fra Finland
Lahti
Etableret i 1914
Gießener Zeitung

Gießener Zeitung er en tysk avis, der er blevet udgivet to gange ugentligt siden september 2008. Den er beskrevet som "Tysklands første interaktive avis. Oprindeligt udkom den både onsdag og lørdag, men siden 2015 har det kun været lørdag. Den trykkes i en gratisudgave til omkring 128.000 husstande i Landkreis Gießen i kommunerne Lahnau, Dutenhofen, Münchholzhausen og Hüttenberg (Lahn-Dill-Kreis).

Avisen opdateres løbende, og læserne kan skrive reportager til avisen, og borgerne kan indgå i redaktionsarbejdet med både artikler og fotografier.

Referencer

Eksterne henvisninger 

Aviser fra Tyskland
Etableret i 2008
Latinerbroen

Latinerbroen (på bosnisk, kroatisk og serbisk: Latinska ćuprija / Латинска ћуприја, kendt som Principov most / Принципов мост - "Princip Broen" under den Yugoslaviske æra) er en osmannisk bro fra 1798 over floden Miljacka i Sarajevo, Bosnien-Hercegovina. Broens nordlige ende er stedet hvor mordet på ærkehertug Franz Ferdinand af Østrig blev begået af Gavrilo Princip i 1914, hvilket blev casus belli for 1. verdenskrig.

Arkitektonisk og historisk 
Broen har fire buer og hviler foruden på flodens breder også på tre søjler i floden. De to hulrum (eller øjne) over midtersøjlerne er så karakteristiske, at de kan ses i Sarajevos byvåben. Grundet tung trafik i tiden under Østrig-Ungarn blev fortove på konsoller tilføjet broen.

I den jugoslaviske æra var broen kendt som Principov most / Принципов мост - "Princips Bro".

Attentat 

Den 28. juni 1914 ved svinget fra højre bred til en tilstødende gade, skød og dræbte den serbiske nationalist Gavrilo Princip Franz Ferdinand, arvingen til den østrig-ungarske trone. Dette var den umiddelbare årsag til begyndelsen på den 1. verdenskrig. 

Under den jugoslaviske æra blev broen omdøbt til "Princip", men blev atter tildelt sit oprindelige navn efter Krigene i Jugoslavien

Referencer/eksterne henvisninger 

Broer i Bosnien-Hercegovina
Buebroer
Sarajevo
Etableret i 1798
Attentater
1. verdenskrig
Bosnien-Hercegovinas historie
Jugoslaviens historie